paragraph_text: Već od 1867. opere i baleti izvodili su se u Kijevu pa se ta godina uzima kao godina utemeljenja Ukrajinske nacionalne opere. Stara kazališna zgrada izgorjela je 1898. godine, a nova zgrada sagrađena je u stilu racionalizma, baroka i neoromanike do 1901. godine. Pročelje je bogato ukrašeno neorenesansnim elementima. Arhitekt je Viktor Schröter. Operna kuća je otvorena u rujnu 1901. operom "Život za cara" Mihaila Glinke. Tada je to bila operna kuća s najvećom i najnaprednijom pozornicom u Carskoj Rusiji.